Loiss Openda
Loiss Openda (franču: Loïs Openda; dzimis 2000. gada 16. februārī) ir Beļģijas futbolists, kurš spēlē uzbrucēja pozīcijā un pārstāv Beļģijas futbola izlasi. Kopš 2023. gada Openda spēlē Vācijas Bundeslīgas komandā RB Leipzig. Iepriekš spēlējis Beļģijas komandā Club Brugge, Nīderlandes komandā Vitesse un Francijas komandā Lens. Beļģijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.